ಚತುರ್ವಿಧ ಸಾಧನಗಳು

ಚತುರ್ವಿಧ ಸಾಧನಗಳು ಎಂದರೆ ಅರಿಷಡ್ವರ್ಗಗಳನ್ನು ಗೆದ್ದು ಬ್ರಹ್ಮಜ್ಞಾನ ಪಡೆಯಲು ಸಹಾಯಕವಾಗಿರುವ ನಾಲ್ಕು ಸಾಧನಗಳು. ಇವುಗಳೆಂದರೆ:

 ನಿತ್ಯಾನಿತ್ಯವಸ್ತುವಿವೇಕ - ನಿತ್ಯವಾದ ವಸ್ತು ಯಾವುದು ಅನಿತ್ಯವಾದದ್ದು ಯಾವುದು ಎಂದು ವಿವೇಚಿಸಿ ತಿಳಿಯುವುದು.
 ಇಹಾಮುತ್ರ ಫಲಭೋಗ ವಿರಾಗ - ಈ ಲೋಕದಲ್ಲಿ ಹಾಗೂ ಪರಲೋಕದಲ್ಲಿ ಕರ್ಮಫಲಗಳನ್ನು ಅನುಭವಿಸುವ ಬಯಕೆ ತೊರೆಯುವುದು;
 ಶಮ (ಮನಸ್ಸಿನ ಹತೋಟಿ), ದಮ (ಬಾಹ್ಯೇಂದ್ರಿಯಗಳ ಹತೋಟಿ), ಉಪರತಿ (ಎಲ್ಲ ಕರ್ಮಗಳನ್ನೂ ಬಿಟ್ಟು ಶಾಂತಸ್ಥಿತಿಯಲ್ಲಿರುವಿಕೆ), ತಿತಿಕ್ಷಾ (ಹಸಿವು, ಬಾಯಾರಿಕೆ, ಶೀತೋಷ್ಣ ಮೊದಲಾದ ದ್ವಂದ್ವಗಳನ್ನು ಗೆಲ್ಲುವುದು), ಸಮಾಧಾನ (ಮನಸ್ಸಿನ ಏಕಾಗ್ರತೆ), ಶ್ರದ್ಧಾಭಕ್ತಿ-ಈ ಆರು ಗುಣಗಳನ್ನು ಸಂಪಾದಿಸುವುದು;
 ಮುಮುಕ್ಷುತ್ವ - ಮೋಕ್ಷ ಪಡೆಯುವ ಇಚ್ಛೆ.

ಇವನ್ನು ಸಾಧನಚತುಷ್ಟಯ ಎಂದೂ ಕರೆಯುತ್ತಾರೆ.https://sriramanamaharishi.com/my_keywords/sadhana-chatushtaya/https://www.yogapedia.com/definition/10768/sadhana-chatushtaya

 ಉಲ್ಲೇಖಗಳು 

ವರ್ಗ:ವೇದಾಂತ
ವರ್ಗ:ಯೋಗ
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ